Lebitso la semmuso la saense bakeng sa lefu lena ke sewa sa sefuba A (H1N1) 2009. Le qadile Mexico le Ditjhaba tse Kopaneng tsa Amerika ka Mmesa selemong sena. Le qadile le tsejwa ka hore ke sefuba sa dikolobe hobane ho ne ho kgolwa hore le tswa dikolobeng. Nakong eo ke ngolang, mo naheng ya rona ho setse ho na le ditshwaetso tse fetang 3 000.
Kamora kopano ya bone ya Komiti ya Tshohanyetso e neng e tshwerwe ka la 11 Phupjane 2009, Mokgatlo wa Lefatshe wa Bophelo bo Botle (WHO) o entse qeto ya hore ho fumanwe mokgwa wa ho sebetsana le sewa sena sa lefatshe ka bophara mme Molaodikakaretso, Ngaka Margaret Chan, o phatlaladitse hore sena ke sewa e le kannete se (bohatong ba 6). Sena se bolela fela hore lefu lena le fetetse dinaheng tse ding diterekeng tsohle tsa WHO mme e ikala ka sekgahla se matla haholo. Le ha ho le jwalo, ke rata ho toboketsa hore ntlha ya ho phatlalatsa hore sena ke sewa ha ho bolele hore lefu lena ha le matla kapa hona ho ba kotsi. Sena se bolela fela hore le ikadile hohle.
Ka la 6 Phupu, WHO e hlalositse ho nama ha sewa sena dinaheng tse amehileng le dinaheng tse ntjha e le seo ho ke keng ha iphaphangwa le sona mme se ke ke sa emiswa. Ka lehlohonolo, le ha ho ka ba jwalo, ba hlokometse hore batho ba bangata ba tshwarwang ke vaerase ena ba ba le matshwao a fokolang. Le ha ho le jwalo, re le bahlanka ba bophelo bo botle lefatshe ka bophara le mona lehaeng, re ntse re ngongorehile haholo ka lebaka la mafu a seng a hlahile ha jwale (lefatshe ka bophara ke 0,8% mme mona Aforikaborwa ke 0,1% ya batho ba amehileng) Hangata vaerase ena e batho ba dilemong tse 10 ho isa ho tse 29 - boholo ba batho bana ba dikolong kapa diinstitusheneng tsa thuto e phahameng.
WHO e eleditse dinaha hore di tlamehile ho tobana le ho batlana le mekgwa ya ho kena dipakeng ho thusa setjhaba ho lwantsha lefu lena. Ka ho etsa sena, dipuisano tse phethahetseng di bohlokwa haholo.
Lefu lena le tshellanwa ka tshwaetso ya lerothodi, ke hore, ha motho ya tshwaeditsweng a hohlola kapa a ithimola mme wena o be o hula moya oo ba o ithimotseng kapa ba o hohlotseng. Ke kahoo batho ba nang le matshwao a fokolang ba lokelwang ho alafuwa jwaloka batho ba nang le matshwao a sefuba se tlwaelehileng.
batho ba nang le lefu la tswekere.
letshollo le matshwao a ho hloka metsi mmeleng.
motsekelo o mobe haholo le ho akgeha.
Motho ofe kapa ofe ya bontshang matshwao a bohareng o tlameha ho batla le ho fumana kalafo e potlakileng ya bongaka.
Diteko tsa semolao di etswa ke Institjhute ya Naha ya Mafu a Tshwaetsanang, e fumanwang Gauteng mme ha jwale e se e atoloseditswe le Kapa Bophirima. Diteko di tla etswa ke ngaka e hlwauweng. Bakudi ba hlokang tlhokomelo tsamaisong ya ditshebeletso tsa bophelo bo botle ha ba a lokela ho kopa diteko tsa laboratori ka bobona - ke ngaka ya bona e tlamehileng ho etsa qeto eo.
Re hlokometse hore ho na le diteko tsa batho ka bongata lekaleng la bophelo bo botle ba poraefete empa ha se seo WHO e se kgothaletsang. Dingaka di lokela ho alafa mafu a belaelwang ho latela dipehelo tseo Lefapha la Bophelo bo Botle la Naha le di hlakisitseng.
Kalafo e kgethuweng ke Tamiflu.
matshwao a kotsi haholo.
Kalafo ka bongata ya Tamiflu e tla baka hore mmele o hanane le sethethefatsi sa kalafo mme o tla se etsa hore se hloke molemo le bathong bao se ka bang le thuso ho bona mme se pholose maphelo a bona.
Diketsahalo le dipatlisiso lefatshe ka bophara di bontshitse hore ho kwala dikolo le diinsititushene tsa thuto e phahameng, mabenkele a maholo a dithekiso le dibaka tsa tshebetso ha ho ha eba le thuso ho lwantsha ho nama ha lefu lena, empa sena se bakile hore ho be le ditshitiso tse kotsi setjhabeng.
Ke lakatsa ho le netefaletsa hore ntho e nngwe le e nngwe e matsohong a borasaense lefatshe ka bophara mme ba sebedisana le WHO ho Ieka ho hlahisa ente. Haebe dintho di tla tsamaya hantle, ente ejwalo e ka nna ya fumaneha dikgweding tse mmalwa tse latelang.
Ke lakatsa ho o leboha ha o nkile nako ho bala molaetsa ona mme ke batla ho o leboha ka ho kenya letsoho phatlalatsong ya molaetsa ona le ho leka ho tla ka mekgwa ya ho kena dipakeng ho lwantsha sefutho sa lefu lena.